CELEX: C2007/082/29
Language: fi
Date: 2007-04-14 00:00:00
Title: Asia C-28/07 P: Valitus, jonka NV Ter Lembeek International on tehnyt 26.1.2007 yhteisöjen ensimmäisen oikeusasteen tuomioistuimen (laajennettu viides jaosto) asiassa T-217/02, NV Ter Lembeek International v. Euroopan yhteisöjen komissio, 23.11.2006 antamasta tuomiosta

14.4.2007   
            
            
               FI
            
            
               Euroopan unionin virallinen lehti
            
            
               C 82/16
            
         Valitus, jonka NV Ter Lembeek International on tehnyt 26.1.2007 yhteisöjen ensimmäisen oikeusasteen tuomioistuimen (laajennettu viides jaosto) asiassa T-217/02, NV Ter Lembeek International v. Euroopan yhteisöjen komissio, 23.11.2006 antamasta tuomiosta
   (Asia C-28/07 P)
   (2007/C 82/29)
   Oikeudenkäyntikieli: hollanti
   Asianosaiset
   
      Valittaja: NV Ter Lembeek International (edustajat: asianajajat J.-P. Vande Maele, F. Wijckmans ja F. Tuytschaever)
   
      Muu osapuoli: Euroopan yhteisöjen komissio
   Vaatimukset
   
               —
            
            
               Valitus asiassa T-217/02 on otettava tutkittavaksi ja hyväksyttävä, ja asiassa T-217/02 annettu tuomio on kumottava siltä osin kuin siinä on hylätty ensimmäisen kanneperusteen ensimmäinen osa.
            
         
               —
            
            
               Komissio on velvoitettava korvaamaan oikeudenkäyntikulut
            
         Oikeudelliset perusteet ja pääasialliset perustelut
   
               1.
            
            
               Ainoa valitusperuste koskee sitä, että ensimmäisen oikeusasteen tuomioistuin on rikkonut EY 87 artiklan 1 kohtaa katsoessaan valituksen kohteena olevassa tuomiossa virheellisin oikeudellisin perustein, että kantajaa on suosittu EY 87 artiklan 1 kohdassa tarkoitetulla tavalla.
            
         
               2.
            
            
               Valitusperusteessa on kaksi osaa:
               
                           —
                        
                        
                           pääasiallinen väite: valituksen kohteena olevassa tuomiossa rikotaan EY 87 artiklan 1 kohtaa, kun siinä tarkastellaan EY 87 artiklan 1 kohtaa pelkästään muodollisesti eikä taloudellisesti ja todetaan, että kantajaa on suosittu EY 87 artiklan 1 kohdassa tarkoitetulla tavalla.
                        
                     
                           —
                        
                        
                           toissijainen väite: valituksen kohteena olevassa tuomiossa rikotaan EY 87 artiklan 1 kohtaa, kun siinä todetaan, että kyseisiä osakkeita ei ole yliarvostettu ja katsotaan, että yliarvostuksen puute tarkoittaa suosimista EY 87 artiklan 1 kohdassa tarkoitetulla tavalla.